kardosdrur/scandi-wiki huggingface dataset:
Glamdring

Glamdring er et sagnsværd i Tolkiens univers i romanen Ringenes herre. Navnet Glamdring betyder på elvermålet sindarin fjende-hammer, Glamdring skinner blåt når orker er i nærheden, Glamdring var desuden Orcrists sidestykke. Glamdring blev smedet i Gondolin under Beleriand-krigene. Sværdet tilhørte stor-elverkongen Turgon. da Gondolin faldt til Melkor/Morgoth´s styrker i år 511 fandt sværdet med tiden vej til en troldeskat. Glamdring blev fundet af Gandalf i den tredje alder 2941, Gandalf benyttede sværdet fra da af og til slutningen af Ringkrigen hvor han muligvis bragte det med sig over havet til de udødeliges lande (Aman).

Ringenes Herre
Den Store Manddrukning

Den Store Manddrukning var en stormflod, der ramte Vadehavet natten til den 16. januar 1362. Det skønnes, at flere tusinde mennesker mistede livet. Stormfloden er den ældst dokumenterede stormflodskatastrofe, man kender i den danske del af Vadehavet.

Store landområder forsvandt i havet, blandt andet den berømte nordfrisiske handelsby Rungholt i Edoms Herred. Overlevende begyndte at bygge diger med det formål at holde vinterens stormfloder ude, hvor tidligere diger mest havde til formål at beskytte afgrøderne mod det salte havvand. 

Mange af de nuværende øer ved den sønderjyske vestkyst opstod i denne nat, ligesom friserøen Strand. I dag er øen delt op i øerne Nordstrand, Nordstrand Mor og Pelvorm.

Referencer

Se også
 Anden store manddrukning

Eksterne henvisninger
Historiske stormfloder 

Meteorologi
Vadehavet
Oversvømmelser
Whigfield

Whigfield (født Sannie Charlotte Carlson 11. april 1970 i Skælskør) er en dansk sangerinde, sangskriver og producer, der er bedst kendt for sangen "Saturday Night", et internationalt hit i sommeren 1994. Hun har boet flere år i Afrika som barn inden hun vendte tilbage til Danmark. Efter at have boet ti år i Spanien, flyttede hun i 2004 til Italien hvor hun skriver og producerer musik for produktionsselskabet Off Limits.

Whigfield er oprindeligt uddannet tøjdesigner på Margrethe-Skolen, og har arbejdet som model. Hendes musikkarriere begyndte efter hun havde været til prøve hos den italienske producer Larry Pignagnoli, der ledte efter en engelsktalende sangerinde. Han valgte Whigfield, der slog igennem i 1994 med singlen "Saturday Night", som var så populær at hun blev den første artist til at gå ind som nummer et på hitlisten i Storbritannien med sin debutsingle. En præstation hun er optaget i Guinness Rekordbog for. Foruden at ligge 11 uger som #1 i Spanien, opnåede singlen også topplaceringer i bl.a. Tyskland, Schweiz og Italien. Singlen har solgt over to millioner eksemplarer på verdensplan.

Hendes musik var populær i Brasilien, Canada, Australien, Frankrig og de nordiske lande i perioden omkring 1994, mens hun dog aldrig slog igennem i USA.

Der blev i 2008 udgivet en ny version af "Saturday Night" af den danske gruppe KLM Music.

I 2018 stillede hun op i Dansk Melodi Grand Prix 2018 med sangen "Boys on Girls" med hun gik ikke videre til Superfinalen.

Diskografi

Studiealbums

Opsamlingsalbums

Singler

Andre singler

Referencer

Eksterne henvisninger 

 
 

Sangere fra Danmark
Sangskrivere fra Danmark
Musikproducere fra Danmark
Personer fra Skælskør
Danskere i 1900-tallet
Danskere i 2000-tallet
Dansksprogede forfattere fra Danmark
Deltagere ved Dansk Melodi Grand Prix 2018
Ulla Henningsen

Ulla Henningsen (født 7. marts 1951 i Kalundborg) er en dansk skuespillerinde og sangerinde.

Hun er uddannet på Skuespillerskolen ved Aarhus Teater i 1973 og var tilknyttet teatret frem til 1977. Har medvirket i flere musicals, bl.a. No, no Nanette og Cabaret. Hun har bl.a. været tilknyttet Betty Nansen Teatret og Rialto Teatret.

På tv har Ulla Henningsen medvirket som Iben Skjold-Hanseni i tv-serien Matador og som Liva Weel i serien Kald mig Liva. Hun har også medvirket i Mor er major og Alle elsker Debbie.

Shit & Chanel-sangen "Du er så smuk og dejlig" skrev Anne Linnet efter at have set Ulla Henningsen på et dansested i Aarhus.

Siden 1996 har hun dannet par med musiker Uffe Markussen (f. 1952).

Hædersbevisninger 
 1980: Henkel-Prisen
 1991: Tagea Brandts Rejselegat
 2011: Teaterpokalen

Udvalgt filmografi 
Film

 Vinterbørn – 1978
 Rend mig i traditionerne – 1979
 Undskyld vi er her – 1980
 Jeg elsker dig – 1987
 Hip Hip Hurra – 1987
 Skyggen af Emma – 1988
 Carmen og Babyface – 1995
 En mand kommer hjem (2007)
 Karlas kabale (2007)
 Daisy Diamond (2007)

Tv
 Matador (1978-81) – som fru bankdirektør Iben Skjold-Hansen
 Mor er major (1985)
 Alle elsker Debbie (1988) – som Debbies svigermor, den fordrukne gymnasielærerinde
 Kald mig Liva (1992) – hovedrollen som Liva Weel

Referencer

Eksterne henvisninger 
 

Personer fra Kalundborg
Skuespillere fra Danmark
Sangere fra Danmark
Modtagere af Tagea Brandts Rejselegat
Deltagere ved Dansk Melodi Grand Prix 1995
Personer i Kraks Blå Bog
Reumertprisen for årets kvindelige hovedrolle
Reumertprisen for årets kvindelige birolle
Modtagere af Teaterpokalen
Nor

Et nor (af gammeldansk snævert farvand) er et mindre vandområde, som kun er forbundet med havet med en smal rende og en flademæssig udstrækning på højst nogle få kvadratkilometer. Et nor indeholder, hvis det ikke er inddæmmet, saltvand. Ordet er beslægtet med engelsk narrow (indsnævring). Eksempler på nor i Danmark er Korsør Nor, Kertinge Nor, Bøjden Nor, Lindelse Nor, Stege Nor og  Skælskør Nor. I Sydslesvig findes blandt andet Hedeby Nor, Lindå Nor og Vindeby Nor. Mange nor indgår i dag i naturbeskyttelsesområder.

Eksterne henvisninger 
 Den danske ordbog: Nor

Noter 

Kyst- og havlandskabsformer
Benny Poulsen

Benny Poulsen (født 11. august 1942 i København, død 21. juli 2004) var en dansk skuespiller og var oprindeligt balletbarn på Det kongelige Teater.

Han blev uddannet fra Odense Teater i 1970, Han fik en lang række roller på Odense Teater, Det Danske Teater, Aarhus Teater og Det kongelige Teater.

Han medvirkede i Nøddebo Præstegaard, Cyrano de Bergerac, En idealist, Egelykke og Fruentimmerskolen.

Fra TV huskes han for sin store rolle som Kaj Munk (1986) i serien af samme navn. Han kunne også ses i serierne Een stor familie og Bryggeren. Desuden medvirkede han i Lars von Triers Europa og Riget.

Han underviste i en lang årrække på både Skuespillerskolen ved Aarhus Teater, Skuespillerskolen ved Odense Teater, Statens Teaterskole samt Den Kongelige Ballet og Operaakademiet.

I 1972 fik han sønnen Frederik med skuespilleren Charlotte Neergaard.
I 1996 giftede han sig med skuespillerkollegaen Grethe Holmer.

Udvalgt filmografi

Film

Tv-serier

Eksterne henvisninger 

 
 

Skuespillere fra Danmark
Personer fra København
Approksimation

En approksimation er en tilnærmelse.

En approksimation går hyppigst ud på at man erstatter komplicerede eller avancerede led med led, der er nemmere at regne med; således kan de første led i en funktions Taylorudvikling bruges i nabolaget af det udvidede punkt, eller man kan erstatte en irrational konstant med en brøk (fx erstatte  med ).

Numerisk analyse
Sammenligning (matematisk)
Anders Bircow

Anders Bircow (født 15. december 1951) er en dansk skuespiller og komiker. Han er mest kendt som den ene tredjedel af komikertrioen Linie 3.

Opvækst og tidlig karriere 
Han blev født på Frederiksberg og gik på folkeskoler i Nærum, Ramløse og Helsinge. Han fik en uddannelse som bankassistent i Helsinge efter at have taget studentereksamen i Gentofte. Han arbejdede senere som lærer i Vorgod vest for Herning. Derefter uddannede han sig som skuespiller ved Aarhus Teater og har siden optrådt på de fleste teatre i København. Under studie på skuespillerskolen mødte han Asger Reher, Søren Pilmark og Preben Kristensen med hvem dannede han sangkvartetten Barbershop Harmony i midten af 70'erne. Gruppen ophørte omkring 1978.

Linie 3 og videre karriere 
I 1979 dannede han sammen med Thomas Eje og Preben Kristensen entertainergruppen Linie 3. Anders har også lagt stemme til mange tegnefilm, bl.a. Pelle Haleløs og flere pixarfilm som bl.a. Toy Story, hvor han lægger stemme til dinosauren Rex, ligesom han er Mickey Mouses danske stemme.

I 2016 var Bircow stand in for Asger Reher i Ørkenens Sønner show Een gang til for Prins Knud, da Reher var for syg til at optræde i de sidste 14 dage af turneen. Bircow fik logenavnet Abdullah Madela.

Kontroverser 

Bircow har været kritiseret for at deltage i og fremme det internationale network marketing firma Amway, der af medierne blev kaldt pyramidelignende - en anklage, Pressenævnet senere i en kendelse fandt uberettiget og pålagde aviserne Ekstra Bladet og B.T. at berigtige. Også Jyllandsposten bragte en berigtigelse, dog uden påbud fra Pressenævnet. Hovedanklagen gik på, at komikeren deltog i forretningsmetoderne på en basis, hvor det var vigtigere at hverve nye sælgere til firmaet end at sælge deres produkter.  Han afviste dog selv anklagerne på TV.  Pressenævnet har udtalt kritik på mediernes dækning af sagen om Amway.

Anders Bircow er sammen med Jeppe Søe idémand til og ejer af webstedet KanDetPasse.dk, som giver offentlige personer og virksomheder plads til genmæle.

Privatliv 
Han er gift med Marion Bircow, med hvem han har to døtre; fra sit tidligere ægteskab med Charlotte Bircow har han også to døtre. Bircows datter Sophia Ahlm Bircow er skuespiller og har medvirket i filmen Du forsvinder og tv-serien Livvagterne.

Filmografi

Film 
 2020 Lukøje (kortfilm)
 2010 Toy Story 3 (stemme)
 2009 Æblet & ormen (Herbert)
 2009 Manden Udenfor (kortfilm)
 1999 Toy Story 2 (stemme)
 1996 Toy Story (stemme)
 1979 Scapins rævestreger (tv-film)

Tv 
 2014 Half Past Original
 2001 Mit liv som Bent
 2000 Jul på Kronborg
 1992 Skibet i skilteskoven
 1984 Ikke lutter lagkage
 1982 Een stor familie

Shows 
 1980 TV i teltet
 1980 Show for sjov
 1989 Linie 3 - 10 års jubilæumsshow
 1989 Linie 3 - 10 års jubilæumsshow
 1994 Linie 3 - 'Hvor er de 2 andre!!?'''
 1997 Linie 3 show 2001 Linie 3 - Rundrejsen 2001 2004 Linie 3 - 25 års jubilæumsshow 2012 Linie 3 LIVE 2016 Een gang til for prins Knud (med Ørkenens Sønner)
 2019 Linie 3 Juleshow''

Referencer

Eksterne henvisninger 
 Officiel hjemmeside
 

Komikere fra Danmark
Skuespillere fra Danmark
Tegnefilmsdubbere fra Danmark
Grønlangkål

Grønlangkål er en typisk jysk egnsret. Den kendes også på Lolland, Falster, Nordtyskland og som julemad i Halland og det nordvestlige Skåne.

I Danmark findes retten i lokale varianter. I gamle dage kogtes i Vendsyssel den ribbede, ikke hakkede kål med ukurante stykker flæsk og kogeben i gruekedlen. Efter kogningen knugedes kålen i boller, som blev sat i spisekammeret. Før servering blev grønkålsbollerne hakket meget lidt, derefter stegt i smør, margarine eller palmin for til sidst at blive rørt op med fløde. Nogle steder i Vendsyssel blev kålen serveret med kanelsukker, ofte blev der drukket rygende varm hvidtøl til. 
I Sønderjylland hakkes og koges grønkål, og der tilsættes fløde.

Grøntsagsretter
Mad fra Danmark
Mad fra Tyskland
Jylland
Egnsretter
Julefrokost
Motel

Et motel eller motorhotel er en slags hotel, som ligger i nærheden af en vej. Denne type af indretning er mest almindelig i USA. I Europa findes moteller oftest ved større veje som f.eks. motorveje. I USA er det normalt, at man endda kan køre helt frem til døren til sit værelse, men dette bruges ikke ret meget i Europa.

I filmverden forekommer der i visse film en del moteller. Mest kendt er Bates Motel i filmen Psycho, som er instrueret af Alfred Hitchcock.

Se også 
 Vandrerhjem

Turisme
Hoteller
Bygninger, konstruktioner og anlæg
Québec (by)

Byen Québec, alternativt: Québec (fransk: Ville de Québec el. Québec, engelsk: Quebec City el. Quebec), er hovedstaden i den canadiske provins Québec. Den gamle bydel (Vieux-Québec) er den eneste by i Nordamerika nord for Mexico, hvis fæstningsværker stadig eksisterer, og byen er af UNESCO blevet erklæret World Heritage Site (1985). Québec har i dag (2005) 528,595 indbyggere, Census Metropolitan Area har 717,600 indbyggere.

Québec er sæde for provinsens lokalparlament, Assemblée nationale du Québec. Blandt byens seværdigheder er Nordamerikas ældste katedral Notre Dame, og udenfor den gamle bydel findes Sainte -Anne-de-Beaupré og Montmorency-vandfaldet.

Historie 
Byen blev grundlagt (1608) af franskmanden Samuel de Champlain og er den næstældste europæiske bosættelse i Canada, der stadig eksisterer, den ældste er St. John's på Newfoundland. På stedet lå dog allerede en indiansk landsby ved navn Stadacona. Navnet Québec kommer fra Algonqin og betyder “Hvor floden snævrer ind” (Kèbec).

Québec blev hovedbyen i Ny Frankrig, det franske koloniområde i Nordamerika, men indbyggertallet blev aldrig af samme størrelse som de engelske byer i Nordamerika. Trods det fik byen mange monumentale bygninger, men havde samtidig et landligt præg.

I 1759 under Syvårskrigen blev byen erobret af britiske tropper under kommando af James Wolfe, og efter krigen overgik byen sammen med resten af Fransk Canada til Storbritannien. Senere under den Amerikanske frihedskrig, blev Québec angrebet af amerikanske styrker (1775), men de led nederlag, og det betød, at det ikke lykkedes at gøre Canada til en del af USA.

Québec var Canadas hovedstad indtil 1865, hvor den flyttede til Kingston, Ontario og Montréal. Da Dominion of Canada blev oprettet i 1867, blev hovedstaden endeligt flyttet til Ottawa.

I 2017 var der et masseskyderi i en moske i Quebec.

Geografi

Arrondissementer 
Byen er administrativt opdelt i 6 arrondissementer:

Seværdigheder 
De fleste af byens seværdigheder findes i den befæstede, gamle bydel Vieux-Québec, som har bevaret mange af sine gamle bygninger fra kolonitiden. Byens profil domineres af det massive Château Frontenac Hotel, tæt ved ligger Notre Dame-katedralen, der er Amerikas ældste og sæde for den første biskop i Amerika.

Liste med byens vigstigste muséer 
 Musée national des beaux-arts du Québec
 Musée de la civilisation
 Musée de l'Amérique française

Kilder 

Byer i Québec
Mikkelsdag

Mikkelsdag, tidligere også kaldet Michaëlis, var tidligere en dansk helligdag til ære for ærkeenglen Mikael og alle englene. Den fejredes den 29. september. Man holdt høstfest, og kirkerne pyntedes til gudstjeneste med høstens korn og frugter. Indtil helligdagsreformen af 1770 var mikkelsdag en dansk helligdag.

Aftenen før mikkelsdag hedder mikkelsaften, og denne aften indtager man traditionelt kommenskringler og mjød. Fejringen af aftenen før en helligdag er noget specielt dansk.

I Tyskland hedder dagens brød Michaelibrot. Det er ikke kringler, men et madbrød.

Mikkelsdag (michaëlisdag) som fest for ærkeenglen Michael (de frommes skytshelgen) og andre engle blev fastlagt til den 29. september af pave Gelasius 1. i året 493, hvilket er indvielsesdagen for Michaëliskirken ved Via Salaria i Rom. Denne årlige festdag højtideligholdes af den romerskkatolske kirke, den anglikanske kirke og nogle protestantiske kirker. Østkirken fejrer michaëlisdag den 8. november, og i det gamle Byzans kunne fejringen, alt efter kirke, ligge på den 18. juni, 27. oktober og 10. december.
 
I Egypten falder michaëlisdag den 12. november, og derudover tilbeder kopterne Skt. Michael hver den 12. i en måned, især den 12. juni, hvor vandstanden i Nilen plejer at stige.

I Danmark var mikkelsdag den 29. september siden middelalderen kendt som terminsdag ved betaling af tiende til kirken samt som ejerskiftedag ved høstens afslutning. Endvidere fejredes dagen med spisning af gåsesteg (lysegilde) og var indledningen til aftensæde i vintermånederne, hvor man sad sammen og arbejdede ved lys.
Mikkelsdag har været en årlig markedsdag og dagen for mikkelsgilde eller mikmusgilde.

Eksterne henvisninger 

 historie-online.dk: Mikkelsdag og historien bag traditionen. Bl.a. om Mikkelsgilde, Mikmuskage, Fismanden og Det Sidste Neg
 Bibelsk gennemgang af mikkelsdag (på norsk) – Det Norske Bibelselskab

Referencer 

Traditioner fra Danmark
Kristne helligdage
Alyssa Milano

Alyssa Jayne Milano (født den 19. december 1972 i Brooklyn, New York) er en amerikansk sanger- og skuespillerinde. Forældrene hedder Tom og Lin Milano, og hendes yngre bror hedder Cory. Op gennem 1990'erne udgav hun fem albummer, som hittede i Japan. I 1998 kom fik hun en rolle i tv-serien Heksene fra Warren Manor). Hun spillede med i 178 afsnit over otte sæsoner frem til 2006.

Foruden karrieren som skuespiller, har Milano været politisk aktiv. Den 15. oktober 2017 skrev hun tweetet med tagget #metoo, der startede en global diskussion. Hendes ide var at skabe et forum, hvor kvinder uden at gå i detaljer, kunne fremsætte påstande om seksuelle krænkelser begået af mænd i den amerikanske filmindustri. Derudover har hun deltaget i diskussioner om bl.a. abort og retten til at bære våben.

Privatliv 
Privat har Alyssa blandt andet været kærester med Justin Timberlake.

I december 2008 blev hun forlovet med David Bugliari, efter at de havde dannet par i et år, og de blev gift den 15. august 2009 i Bugliaris familjehjem i New Jersey. De har en søn sammen, Milo, og en datter, Elizabella.

Diskografi 
 1992 – Do You See Me?
 1991 – Locked Inside A Dream.
 1990 – Best in the World.
 1989 – Look In My Heart.
 1989 – Alyssa.

Filmografi 

 2022 – Brazen som Grace Miller 
 2002 – Kiss the Bride som Amy
 2001 – Diamond Hunters (mini serie) som Tracey Van der Byl
 2000 – The Women of Charmed (TV) som sig selv/Phoebe Halliwell
 2000 – Buying the Cow
 1999 – Jimmy Zip
 1998 – Heksene fra Warren Manor (serie) som Phoebe Halliwell/Patricia Halliwell i sæson 1 episoden “thank you for not morphing” i en hjemme-video.
 1998 – Goldrush: A Real Life Alaskan Adventure som Frances Ella Fitz
 1997 – Hugo Pool som Hugo Dugay
 1997 – Below Utopia som Susanne
 1997 – Melrose Place (serie) som Jennifer Mancini Campbell
 1996 – To Brave Alaska som Denise Harris
 1996 – Glory Daze som Chelsea
 1996 – Fear som Margo Masse
 1996 – Public Enemies som Amaryllis
 1995 – Deadly Sins som Cristina
 1995 – Poison Ivy II som Lily
 1995 – The Surrogate som Amy Winslow
 1994 – Embrace of The Vampire som Charlotte
 1993 – Candles in the Dark som Sylvia Velliste
 1993 – Casualties of Love: The Long Island Lolita Story som Amy Fisher
 1993 – Confessions of a Sorority Girl som Rita
 1993 – Conflict Interest som Eve
 1993 – Double Dragon som Marian Delario
 1993 – The Webbers som Fan
 1992 – Little Sister som Diana
 1992 – Where the Day Takes You som Kimmy
 1989 – Speed Zone som Lastbilschauffør
 1988 – Dance 'Til Dawn som Shelley Sheridan
 1988 – Crash Course som Vannessa Crawford
 1986 – The Canterville Ghost som Jennifer
 1985 – Commando som Jenny
 1984 – Who's the Boss? (serie) som Samantha Micelli
 1984 – Old Enough som Diane

Referencer

Ekstern henvisning 
 

Skuespillere fra USA
Personer fra New York City
Vekselsang

Vekselsang eller antifonal sang, antifoni ('modsang') er vekslen mellem to syngende eller spillende grupper eller solister. Det er en sangform, der bruges i den kristne gudstjeneste. På latin kaldes vekselsang for graduale eller responsorium graduale.

Vekselsang er en sang, hvor der veksles mellem en solist, der synger versene, og et kor, der synger omkvædet. I oldkirken brugte man Kong Davids salmer. Et af versene blev udvalgt til omkvæd og sunget af menigheden, de øvrige vers blev sunget af en forsanger. Med tiden blev menigheden udskiftet med et trænet kor, Schola cantorum, bestående af munke, og der kom nye tekster og melodier til.

Et antifonale indeholder vekselsange (antifoner) til den romersk-katolske kirkes tidebønner.

Noter

Kilder/Eksterne henvisninger 
 "Messens vekselsang – et strejftog i liturgihistorien"  af Christian Troelsgård i Lumen nr. 38, 2002, sogneblad for Sankt Mariæ Kirke, katolsk kirke på Frederiksberg
 "Vekselsang" og "Antifoni" på ordnet.dk
 "Hvad er vekselsangen?"  fra Katolsk.dk

Se også 
 Antifonar



Kristendom
Sang
Musik
Aum

Aum eller Om (devanagari: ॐ) er en stavelse, som tillægges stor betydning inden for hinduismen, buddhismen, i megen østlig filosofi generelt og ligeledes i visse esoteriske og okkulte kredse. Aum regnes generelt for det helligste af alle mantraer og indgår tillige i et utal af andre mantraer, hvorfor det er stort set allestedsnærværende i Indien og indisk religion.

Lyd og tegn 
Mantraet er sammensat af tre lyde, nemlig [a], [u] og [m], hvoraf de to første danner en diftong. Disse tre lyde siges i den hinduistiske tradition at betegne de tre primære, hinduistiske guder: skaberen Brahma, vedligeholderen Vishnu og ødelæggeren Shiva. Alternativt siges de også undertiden at betegne de tre sindstilstande: vågen, drøm og søvn.

I den mest udbredte indiske skrift, devanagari, har netop denne stavelse et selvstændigt symbol, ॐ, som også har nydt en vis udbredelse i Vesten – særligt i forbindelse med udsmykning. I unicode kodes devanagari-tegnet ॐ med U+0950. Tegnet er en ligatur af diftongen औ U+0914 der udtales [au] og det diakritiske tegn chandrabindu ँ U+0901, der enten angiver en nasallyd eller som her et afsluttende "n" eller "m".
Selvstændige symboler for aum-stavelsen findes også i en række andre østlige skrifttyper, således f.eks. tibetansk og tamilsk skrift.

Betydning 
I hinduismen kaldes stavelsen udgitha (højsangen) eller praṇavamantra (det rungende mantra) og i visse tekster siges hele den sansede verden at være opstået af den resonans, der fremkom, da mantraet ved tidens begyndelse udtaltes. I den forbindelse siges en rest af dette urmantras ekko endnu at gennemsyre hele universet og hvert væsen i det, hvorfor mantraet inden for hinduismen regnes for det helligste af alle mantraer og indgår i stort set alle bønner. Mantraet danner tillige grundstammen i de fleste andre mantraer, noget der også gælder mere vestlige traditioner som fx transcendental meditation.

Dette gælder i vid forstand også ordets brug i vestlige, esoteriske sammenhænge, hvor lyden opfattes som altets resonans; selve urlyden. Man hæfter sig ved, at visse religiøse skrifter (som fx Johannesevangeliet) sætter "Ordet" ved altets begyndelser og opfatter dette ur-ord som stavelsen aum, der forstås som en manifestation af det højeste væsen, gud. I esoterisk sammenhæng lignes mantraets tre elementer også med ild, vand og luft, og mantraet påstås undertiden at have samme udspring som ord som amen, amin og Amun.

Hinduisme
Unite

Unite er et dansk boyband, der udkom med deres debutalbum den 16. oktober 2006 på pladeselskabet Universal. Albummet blev produceret af Lars Quang, som bl.a. har produceret for C21.

Unite består af Laurie (Henrik Christian Abut Lauritsen), Isaac (Isaac Kasule), J.B. (Jesper Bloch) og Salar (Salar Walid). De fire bandmedlemmer kommer fra fire forskellige verdenshjørner. Laurie er katolik, og har en fillippinsk mor og en dansk far. Lauries rigtige navn er Henrik og begyndte at synge efter han vandt i en karaoke-konkurrence i 10. klasse. Isaacs morfar var Ugandas ambassadør i Danmark. J.B er dansk, og hans far var medlem af et rockband der turnerede Danmark tyndt i 80'erne. Salar er født i Prag, men har irakiske forældre.

Bandet slog igennem med hitsinglerne "Don't Fight It" og "Butterfly", som der blev optaget musikvideoer til i Cuba. Siden hen har bandet været med i det danske Dansk Melodi Grand Prix 2008, hvor de endte på en 2. plads med sangen "Tree Of Life".

Diskografi

Albums 
 2006 Unite

Singler 
 2006 "Still Not Over You"
 "Don't Fight It"
 "Butterfly"
 2008 "Tree Of Life"

Eksterne henvisninger 
 

Boybands
Popgrupper fra Danmark
Musikgrupper fra 2006
Deltagere ved Dansk Melodi Grand Prix 2008
New Kids on the Block

New Kids On The Block (senere NKOTB) var et succesfuldt boyband i slutningen af 1980'erne og starten af 1990'erne. Gruppen blev dannet i Boston i 1984, da producer Maurice Starr samlede de fem hvide forstadsteenagere Joey McIntyre, Donnie Wahlberg, Danny Wood samt brødrene Jordan og Jonathan Knight. Gruppen solgte mere end 70 millioner albums på verdensplan, indtjente hundrede millioner af dollars på solgte koncertbilletter og banede vejen for boybands som Backstreet Boys og *NSYNC. New Kids On The Block blev opløst i 1994. I 2008 blev gruppen gendannet.

Boybands
Musikgrupper fra USA